钦定古今图书集成/明伦汇编/官常典/第097卷 > 郓庄惠王琮
## 钦定古今图书集成/明伦汇编/官常典/第097卷 > 郓庄惠王琮

按《金史》本传，“显宗子七人，孝懿皇后生章宗，昭圣皇
后生宣宗，诸姬田氏生郓王琮、瀛王瓌、霍王从彝，刘
氏生瀛王从宪，王氏生温王玠。”按本传，“郓王琮，本
名承庆，母田氏，其后封裕陵充华。琮仪观丰伟，机警
清辨，性宽厚好学。世宗选进士之有名行者，纳坦谋
嘉教之女直，小字及汉字皆通习。及长，轻财好施，无
愠”色。善唫咏，不喜闻人过。至于骑射绘塑之艺，皆造
精妙。《大定》十八年，封道国公。二十六年，加崇进。章宗
即位，迁开府仪同三司，封郓王。明昌元年，授婆速路
获火罗合打世袭猛安。留京师。五年，薨。上辍朝，亲临
奠于殡所。谥曰庄靖，改庄惠。